# data[].attributes.body
Dette bildet er laget i mine døtres barnehage, der alle barna satt en hånd med akrylmaling på et forhåndsmalt lerret. Jeg hadde ansvar for å hjelpe barna å plassere hånda, slik at de til sammen formet et hjerte.

# data[].attributes.body
Denne var fin! Spesielt når budsjettet er lite :-)

# data[].attributes.attachment_link.readable_text
Juleverksted er en av våre favoritt aktiviteter i førjulstiden.
Klippe, lime, male, julemusikk, og masse knising og fnising rundt bordet.

Hver år lager vi noe nytt vi kan henge på treet eller pynte med, noe blir også julegaver til besteforeldre.

Julegaveverksted trenger ikke være en dyr affære, man kan fint kombinere glitter og gull med gjenbruk og bruke mye materialer som man har i skuffer og skap hjemme.

10 gode juleverksted med ting du finner i skuffer og skap.

Supersøte snømenn laget av gamle sokker, disse trenger man ikke å sy, kun bruke gummistrikk.

Vi har mange puslespill som mangler flere brikker, hvorfor ikke lage julepynt av ukomplette puslespill?

Jeg elsker muffinsformer, og kjøper med meg om jeg kommer over noen søte, her har du en god ide til en søt julehobby med muffinsformer.

Denne ideen kan gi noen ekstra morsomme julekort.

Spar på korkene fra melkekartongene og lag søte snømenn.

Dorullen kan klippes opp i smale sirkler og man kan lage disse juleblomstene.

Papptallerkenere har vi hatt det mye gøy med, en søt Rudolf med håndavtrykk horn er koselig julepynt.
Kanskje familien kan lage en hver?

Eller hva med disse søte dorull englene

Eller en julekalender av doruller?

Bunn av tomflasker kan blir søte juletreornamente

Lik og del ideene med dine venner!

# data[].attributes.attachment_link.title
Juleverksted -10 gode gjenbruksideer. | Småbarnsforeldre

# data[].attributes.attachment_link.description
Juleverksted er en av våre favoritt aktiviteter i førjulstiden. Klippe, lime, male, julemusikk, og masse knising og fnising rundt bordet. Hver år lager vi noe nytt vi kan henge på treet eller pynte med, noe blir også julegaver til besteforeldre.

# data[].attributes.body
Her var det noen enkle og fine ting man kan lage!

# data[].attributes.attachment_link.readable_text
Juleverksted er morsomt for de små og med litt planlegging og forberedelser kan det gjennomføres uten stress for de voksne. Her er 24 ideer til prosjekter for juleverksted med barn (eller voksne om du vil):

Juleverksted 1. desember : Julepyntet lysslynge i vinduet
Juleverksted 2. desember : Minijuletre i norgesglass
Juleverksted 3. desember : Julekuler på tallerkenstativ
Juleverksted 4. desember : Ståltrådkrans til oppheng av julepynt
Juleverksted 5. desember : Julepynt av gamle sandkakeformer (bilde 2)
Juleverksted 6. desember : Hjerte av kleshenger med stjerneanis
Juleverksted 7. desember : Hjerter av mønstret tykt dekorpapir
Juleverksted 8. desember : Papirduk med mønster og farger
Juleverksted 9. desember : Appelsin + nellik = nellikappelsin
Juleverksted 10. desember : Små figurer av gavepapir og fjær
Juleverksted 11. desember : Stoffgirlandere til juletreet
Juleverksted 12. desember : Telysholdere av drikkeglass og silkepapir
Juleverksted 13. desember : Malt rådyr på fat med snø av sukker
Juleverksted 14. desember : Enkle minivimpler til barnerom og hyller
Juleverksted 15. desember : Pomponger som pakkedekor
Juleverksted 16. desember : Girlander av gavepapir (bilde 3)
Juleverksted 17. desember : Juletre av Donald-blad (bilde 4)
Juleverksted 18. desember : Superenkelt kartongjuletre
Juleverksted 19. desember : Juletrekule av mønstret kartong
Juleverksted 20. desember : Flettet hjerte av stoff (bilde 5)
Juleverksted 21. desember : Superenkle figurer av piperensere
Juleverksted 22. desember : Vimpelrekke i rødt og grønt (bilde 6)
Juleverksted 23. desember : Glassmaleri til vinduet av kartong og silkepapir
Juleverksted 24. desember: Litt ekstra pynt på gaven

Samt en bonus: Planlegging av juleverksted for barn (bilde 1)

Flere tips til juleverkstedaktiviteter:
Håper du fikk noen gode tips. Følg også med for massevis av tips fram mot jul. Om du likte tipsene, er jeg glad for at du deler og liker på Facebook. Tusen takk!

# data[].attributes.attachment_link.description
Juleverksted er morsomt for de små og med litt planlegging og forberedelser kan det gjennomføres uten stress for de voksne. Her er 24 ideer til prosjekter for juleverksted med barn (eller voksne om du vil): Juleverksted 1. desember : Julepyntet lysslynge i vinduet Juleverksted 2. desember : Minijuletre i norgesglass Juleverksted 3.

# data[].attributes.body
Mye fint her

# data[].attributes.attachment_link.readable_text
Juleverksted er en kjær tradisjon blant mange norske familier. Få ting er så koselig som når store og små samles rundt bordet for å være kreative sammen.

Men har du gått lei av å lage dorullnisser? Det finnes alternativer som er minst like enkle og som er gøy å lage, bare ta en titt på disse tipsene!
LES OGSÅ: Juleverksted med en ny vri - har du forsøkt å lage ranker av mandarinskall?

1. Hjerte av garn

Her er et kjempefint julehjerte som selv små barn klarer å lage - med litt hjelp av en voksen.

Dette er laget av Marita Storbukås Lohne som forteller at hun først brukte en ståltråd til å forme hjertet. Deretter surret hun garn rundt selve ståltråden, slik at garnet ville feste seg bedre når hun etterpå surret det i ulike retninger for å dekke alt. Til slutt festet hun en tråd i toppen slik at hjertet kan henges opp.

2. Julepynt av fimoleire

Fimoleire er en modelleringsleire som det er veldig smidig å lage ting av og som har et variert bruksområde.

Ida Susanne / @sukkertoy_for_oyet kjøpte inn fimoleire i ulike farger. Sammen med barna brukte hun pepperkakeformer til å trykke ut fine julemotiver i leiren. Til slutt dekorerte de med ulike stempler og pyntet dem med silkebånd. Kjempelett og veldig dekorativt!
LES OGSÅ: Julegavene besteforeldre vil elske

3. Julehus av melkekartonger

Hvitmaling, bomull og tomme melkekartonger er alt du trenger for å lage disse fine julehusene. Skjær ut vinduer, mal kartongene og bruk bomull som røyk fra pipa.

Helena Viktoria Johnsen / @deca_byhelena forteller at hun lagde disse sammen med barna sine, som også elsket å leke med dem etterpå.

4. Pepperkaker på pinne

Å lage pepperkaker hører julen til, men selv om det er tradisjon er det lov å tenke nytt. Se bare på disse kjempefine pepperkakestjernene på pinne, laget av Engla / @englaskreativeverden.

Hun forteller at hun lagde pepperkakene litt tykkere enn vanlig og la et grillspyd i tre på midten før hun stekte dem.

Etterpå pyntet hun dem med melis og kakestrø og pakket dem pent inn i cellofan. En perfekt liten gave til noen man setter ekstra pris på!
LES OGSÅ: Med denne pepperkakeoppskriften kan du lage alle mulige pepperkakefigurer og bygninger

5. Dekorer med glitter

Har du noen julekuler som trenger å glitre litt mer? Eller kanskje dere vil lage julekort med en touch av glam?

Toril Fargerhol Nøstrud / Tfndesign tipser om denne metoden som mange barn nok kjenner fra barnehagen; Bruk først en blyant til å tegne motivet ditt. Tegn deretter over de samme strekene med lim (helst av typen som har en tynn tut). Tøm så rikelig med glitter over. Det glitteret som ikke fester seg, heller du bare av og vips er det ferdig!

6. Vimpelrekke av papirstjerner

Dette er julepynt som kun krever gode klippe-ferdigheter. Klipp ut stjerner i tykt papir eller papp og fest dem på en hyssing. Bruk gjerne pepperkakeformer som mal. Resultatet er en dekorativ vimpelrekke!
LES OGSÅ: I år skal du bygge julepynten - se hvordan du kan lage julepynt av LEGO!

7. Julekuler av garn

Disse julekulene ser kanskje ut som noe man kan finne i interiørbutikkene, men de er faktisk veldig enkle å lage!

Toril Fargerhol Nøstrud / Tfndesign forteller at man lager dem ved hjelp av garn og tapetlim. Her er fremgangsmåten hennes:

Først blåser man opp små vannballonger og smører dem inn med olivenolje. Deretter tynner man ut tapetlim med vann og klipper opp garnet man skal bruke i cirka en meter lange tråder. Trådene legges til bløt i limblandingen.

Når man skal surre tråden rundt ballongen, er det lurt å fjerne den overflødige limen med fingrene. Etter at man har surret tråden rundt, lar man ballongen tørke i ett døgn. Stikk så hull i ballongen, fjern ballongrestene og lag en hempe av sytråd slik at de kan henges opp.

8. Engleugler

Her er et morsomt alternativ til de klassiske dorullnissene!
Disse supersøte engleuglene er laget av seks år gamle Luna, datteren til Ida Susanne / @sukkertoy_for_oyet.
Ida forteller at for å lage dem trenger man doruller, lim, maling, pensel, øyne, papp (til vinger og nebb), saks og tråd til oppheng. I tillegg pyntet de uglene med runde klistremerker fra Søstrene Grene, som skulle forestille fjær.

De minste barna må kanskje ha litt hjelp fra en voksen til å brette dorullen, men deretter er det bare å male, sette på øyne og feste klistremerker. Til slutt setter man på vinger (disse er klippet ut av gullpapp).

En snor eller et silkebånd passer godt som oppheng slik at uglen din kan henge høyt oppe i juletreet!

9. Kakao-Rudolf

Dette er en fin gave som det går veldig raskt å lage. Maria Johansen / @vengsoymaria forteller at de fylte de gjennomsiktige kremmerhusposene (som man blant annet får kjøpt på hobbybutikker) med "Rett i koppen" kakao, sjokoladestrøssel og små marshmallows.

På denne måten er det bare for den heldige mottakeren å klippe hull i bunnen, tømme innholdet i en kopp med varmt vann og så har man en deilig kopp kakao.

Kremmerhusene ble pyntet med øyne og en rød dusk slik at man får en skikkelig Rudolfnese.
LES OGSÅ: - Vi kjøper brukte leker i julegave til barna
10. Fuglemat med Delfiafett

En koselig juleverkstedsaktivitet er å lage fuglemat i former som man kan henge opp ute.
Det du trenger er en pakke Delfiafett, cirka syv-åtte dl fuglefrø og pepperkakeformer.
Først smelter man Delfiafettet, deretter heller man fuglefrøene oppi og rører godt. Legg formene på en stekeplate med bakepapir og hell blandingen oppi formene.

Opphenget kan du lage på to forskjellige måter: Enten ved å sette en pinne der hullet skal være, eller ved å fylle formene halvfulle - legge i en tråd - og deretter fylle på resten av blandingen.

La formene stå til avkjøling over natten, gjerne utendørs om det er kaldt nok.

11. Glasskule med snø

Her er nok en juleverkstedsaktivitet som de minste barna vil synes er kjempegøy - lag din egen glasskule med figur. Du kan selvsagt bruke akkurat den figuren du ønsker, sørg bare for at det er noe som tåler vann.

Denne er laget av Toril Fargerhol Nøstrud / Tfndesign som forteller at alt du trenger er et lite glass med skrulokk, lim og glitter. Først rengjør du glasset og limer en figur fast i lokket. Fyll glasset med vann og dryss glitter i vannet.

12. Pynt julekuler med glitter

Har du noen gamle julekuler som trenger en liten makeover?

Mette / @Mette_83 fikk hjelp av sin yngste datter Maja til å pynte disse kulene med glitter som hun kjøpte i en hobbyforretning. Dette er noe selv de minste barna kan klare, men om de er like små som Maja her - sørg for å holde barnet under nøye oppsyn slik at ikke glitteret havner i munnen!
LES OGSÅ: Julekortene ingen andre har
13. Lykt og fyrstikkeske pyntet med decoupage

Dekorasjonsteknikken decoupage er både gøy og enkelt. Det du trenger er decoupagelim og tynt papir (for eksempel servietter). Det fine med decoupagelimen er at den både brukes til å feste papiret og til å "lakke" over papiret etterpå.

14. Juletrepynt av Hamaperler

Perling er morsomt for både store og små og bare fantasien setter grenser for hva man kan henge opp i treet! Her er det bare å slå seg løs og perle alt fra snefnugg og nisser til minecraftfigurer og Minions.
LES OGSÅ: Familiefoto - 10 kreative måter å vise dem frem på

15. Dekorere fyrstikkesker med Hamaperler

Hamaperler kan også brukes til å lage fine bilder som man kan lime på fyrstikkesker.

Trenger dere litt inspirasjon til hva dere skal perle, finnes det massevis av mønster tilgjengelig på nettet (forsøk for eksempel å google "hama beads patterns christmas").

16. Pakkelapper med Hamaperler

Et litt raskere prosjekt er å pynte pakkelappene med hamaperler. Slike merkelapper i papp er å få kjøpt i hobbybutikker og forretninger som fører kontorutstyr.
LES OGSÅ: Tone var lut lei kalendergavene som bare lå og fløt

# data[].attributes.attachment_link.title
Juleverksted: 16 tips til ting dere kan lage

# data[].attributes.attachment_link.description
Juleverksted er en kjær tradisjon blant mange norske familier. Få ting er så koselig som når store og små samles rundt bordet for å være kreative sammen. Men har du gått lei av å lage dorullnisser? Det finnes alternativer som er minst like enkle og som er gøy å lage, bare ta en titt på disse tipsene!

# data[].attributes.body
gir mening tilsammen